title: Vykonávacie nariadenie Komisie (EÚ) 2017/1153 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe a mení nariadenie (EÚ) č. 1014/2010 (Text s významom pre EHP)

text:
                  7.7.2017

                  SK

                  Úradný vestník Európskej únie

                  L 175/679

         VYKONÁVACIE NARIADENIE KOMISIE (EÚ) 2017/1153
         z 2. júna 2017,
         ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe a mení nariadenie (EÚ) č. 1014/2010
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 8 ods. 9 prvý pododsek a článok 13 ods. 7 prvý pododsek,
         keďže:

                     (1)

                     Nový regulačný skúšobný postup merania emisií CO2 a spotreby paliva ľahkých vozidiel, konkrétne celosvetový harmonizovaný skúšobný postup pre ľahké automobily stanovený v nariadení Komisie (EÚ) 2017/1151 (2) [WLTP], nahradí s účinnosťou od 1. septembra 2017 nový európsky jazdný cyklus (NEDC) používaný v súčasnosti podľa nariadenia Komisie (ES) č. 692/2008 (3). Očakáva sa, že pomocou WLTP sa získajú reprezentatívnejšie hodnoty emisií CO2 a spotreby paliva vzhľadom na skutočné jazdné podmienky.

                     (2)

                     Na zohľadnenie rozdielu medzi úrovňami emisií CO2 nameranými podľa súčasného NEDC a úrovňami nameranými podľa nových postupov WLTP by sa mala stanoviť metodika korelácie týchto hodnôt, aby bolo možné určiť, či výrobcovia dosahujú svoje špecifické ciele znižovania emisií CO2 podľa nariadenia (ES) č. 443/2009.

                     (3)

                     WLTP sa zavedie postupne, a to od 1. septembra 2017 pre nové typy vozidiel a od 1. septembra 2018 pre všetky vozidlá. Od 1. septembra 2019, keď už budú vyradené vozidlá ukončených sérií, sa všetky nové vozidlá uvedené na trh v Únii budú skúšať podľa WLTP. Je vhodné naďalej overovať dodržiavanie špecifických cieľov znižovania emisií pomocou NEDC na základe hodnôt emisií CO2 počas tohto obdobia.

                     (4)

                     Je však žiaduce obmedziť bremeno, ktoré skúšanie predstavuje pre výrobcov a schvaľovací úrad, a mala by sa poskytnúť možnosť určiť referenčné hodnoty emisií CO2 podľa NEDC na základe simulácií. Na tento účel bol vyvinutý osobitný nástroj simulácie pre vozidlá (korelačný nástroj). Vstupné údaje pre korelačný nástroj by si nemali vyžadovať dodatočné skúšky, ale mali by sa odvodiť zo skúšok na typové schválenie podľa WLTP.

                     (5)

                     Prísnosť požiadaviek na zníženie CO2 po prechode na WLTP musí v súlade s článkom 13 ods. 7 druhým pododsekom nariadenia (ES) č. 443/2009 zostať pre výrobcov a vozidlá s rôznou úžitkovou hodnotou porovnateľná s prísnosťou stanovenou v nariadení (ES) č. 443/2009 prostredníctvom odkazu na úrovne emisií CO2 určené podľa postupu NEDC. Pri postupe korelácie by sa teda mali zohľadniť tie skúšobné podmienky NEDC, ktoré sa výslovne požadujú na udelenie typového schválenia.

                     (6)

                     Môžu existovať pokročilé automobilové technológie alebo osobitné konfigurácie technológií, pri ktorých korelačný nástroj nemusí nutne vygenerovať dostatočne presné hodnoty CO2 podľa NEDC. V takých prípadoch by výrobca mal mať možnosť namiesto toho vykonať fyzickú skúšku vozidla. S cieľom zabezpečiť rovnaké podmienky by sa mali pri daných skúškach uplatňovať rovnaké skúšobné podmienky NEDC, aké sa vymedzili na účely korelačného nástroja.

                     (7)

                     V nariadení (ES) č. 443/2009 sa stanovuje celý rad modalít, ktoré možno uplatniť, aby sa ľahšie dosiahli špecifické cieľové hodnoty emisií. S cieľom zabezpečiť porovnateľnú mieru prísnosti je potrebné vykonať určité prispôsobenia vo výpočte superkreditov špecifikovaných v článku 5a nariadenia (ES) č. 443/2009 a úspor v dôsledku ekologických inovácií uvedených v článku 12 uvedeného nariadenia. Rámcové podmienky týchto modalít sa však nepovažujú za priamo závislé od uplatniteľného skúšobného postupu, a preto by sa mali zachovať bez prispôsobenia, a to vrátane maximálnych stropov superkreditov aj úspor v dôsledku ekologických inovácií.

                     (8)

                     Je dôležité zabezpečiť, aby sa postupové tolerancie a výsledky korelačného nástroja uplatňovali podľa toho, ako sa určilo, a nie ako prostriedok na umelé zníženie hodnôt emisií CO2 s cieľom dosiahnuť vytýčené cieľové hodnoty. Preto by sa mal vykonať obmedzený počet náhodných fyzických skúšok s cieľom preveriť, či sú vstupné údaje a referenčné hodnoty v systéme NEDC založené na výsledkoch korelačného nástroja správne určené. Ak sa pri náhodnej skúške zistí, že výrobca vykázal hodnotu CO2 podľa NEDC na účely typového schválenia nižšiu, než je povolená tolerancia pri výsledku merania alebo že sa poskytli nesprávne vstupné údaje, mala by Komisia mať možnosť určiť a uplatniť faktor korekcie na zvýšenie priemerných špecifických hodnôt emisií predmetného výrobcu. Táto možnosť by mala zároveň predstavovať odrádzajúci faktor od zneužívania a nadmerného využívania tolerancií merania.

                     (9)

                     Monitorovanie hodnôt emisií CO2 je stanovené v nariadení Komisie (EÚ) č. 1014/2010 (4), pričom sa tieto ustanovenia takisto musia prispôsobiť novému skúšobnému postupu. Pri WLTP sa špecifická hodnota emisií CO2 vypočíta a zaznamená v osvedčení o zhode každého jednotlivého vozidla. Na účinné monitorovanie a overovanie týchto hodnôt je potrebné, aby základom monitorovania boli identifikačné čísla vozidiel.

                     (10)

                     Vzhľadom na požadované rozsiahle prispôsobenia systémov registrácie vozidiel a monitorovania CO2 je vhodné, aby sa členským štátom umožnilo v roku 2017 postupne zaviesť nové parametre monitorovania a vyžadovať úplný nový súbor údajov až počnúc rokom 2018. K údajom, ktoré sa majú nahlasovať v roku 2017, by mali patriť aspoň údaje požadované na účely dosiahnutia cieľových hodnôt a na zabránenie zneužívaniu postupu korelácie.

                     (11)

                     Opatrenia stanovené v tomto nariadení sú v súlade so stanoviskom Výboru pre zmenu klímy,

               PRIJALA TOTO NARIADENIE:

            Článok 1
            Predmet úpravy
            V tomto nariadení sa stanovuje:

                        a)

                        metodika korelácie emisií CO2 nameraných podľa prílohy XXI k nariadeniu (EÚ) 2017/1151 s emisiami určenými podľa prílohy XII k nariadeniu (ES) č. 692/2008;

                        b)

                        postup uplatňovania metodiky uvedenej v písmene a) na účely určenia priemerných špecifických emisií CO2 každého výrobcu;

                        c)

                        zmeny nariadenia (EÚ) č. 1014/2010 požadované na účely prispôsobenia monitorovania údajov o emisiách CO2 s cieľom zohľadniť zmenu v hodnotách emisií.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        1.

                        „hodnoty CO2 podľa NEDC“ sú hodnoty CO2 určené v súlade s prílohou I a zaznamenané v osvedčeniach o zhode;

                        2.

                        „namerané hodnoty CO2 podľa NEDC“ sú emisie CO2 (fázy a kombinované) určené v súlade s prílohou XII k nariadeniu (ES) č. 692/2008 prostredníctvom fyzických skúšok vozidla;

                        3.

                        „hodnoty CO2 podľa WLTP“ sú hodnoty CO2 (kombinované) určené v súlade so skúšobným postupom stanoveným v prílohe XXI k nariadeniu (EÚ) 2017/1151;

                        4.

                        „interpolačný rad WLTP“ je interpolačný rad určený v súlade s bodom 5.6 prílohy XXI k nariadeniu (EÚ) 2017/1151;

                        5.

                        „korelačný nástroj“ je simulačný model uvedený v bode 2 prílohy I.

            Článok 3
            Určenie priemerných špecifických emisií CO2 na dosiahnutie cieľových hodnôt v období rokov 2017 až 2020

               1.   Na kalendárne roky 2017 až 2020 (vrátane) sa priemerné špecifické emisie jednotlivých výrobcov určujú na základe týchto hodnôt hmotnostných emisií CO2(kombinovaných):

                           a)

                           pokiaľ ide o typ osobných vozidiel M1 schválených v súlade s prílohou XXI k nariadeniu (EÚ) 2017/1151, hodnoty CO2 podľa NEDC;

                           b)

                           pokiaľ ide o existujúce kategórie osobných vozidiel M1, ktoré boli typovo schválené v súlade s prílohou XII k nariadeniu (ES) č. 692/2008, namerané hodnoty CO2 podľa NEDC za kalendárny rok 2017 do 31. augusta 2018 a hodnoty CO2 podľa NEDC od 1. septembra 2018 do 31. decembra 2020;

                           c)

                           pokiaľ ide o vozidlá z ukončených sérií uvedené v článku 27 smernice Európskeho parlamentu a Rady 2007/46/ES (5), namerané hodnoty CO2 podľa NEDC.

               2.   Výrobcovia zodpovední za minimálne 1 000, ale maximálne 10 000 nových osobných vozidiel zaevidovaných v Únii v každom z kalendárnych rokov v období od 2017 do 2020 (vrátane), môžu použiť buď hodnoty CO2 podľa NEDC alebo namerané hodnoty CO2 podľa NEDC.

            Článok 4
            Určenie priemerných špecifických emisií na základe hodnôt CO2 podľa WLTP

               1.   Emisie CO2 podľa WLTP (kombinované) alebo prípadne (vážené kombinované) zaznamenané v bode 49.4 osvedčenia o zhode sa v prípade všetkých nových zaevidovaných vozidiel monitorujú od 1. januára 2018.

               2.   Za každého výrobcu sa priemerné špecifické emisie založené na hodnotách CO2 podľa WLTP určujú od 1. januára 2018.
               S účinnosťou od 1. januára 2021 sa tieto priemerné špecifické emisie používajú na určenie toho, či výrobca dosahuje svoje špecifické cieľové hodnoty emisií.

            Článok 5
            Uplatňovanie článku 5a nariadenia (ES) č. 443/2009 – superkredity
            Ak hodnota CO2 nového osobného vozidla podľa NEDC je nižšia než 50g CO2/km, výrobca na účely uplatňovania článku 5a nariadenia (ES) č. 443/2009 do 31. decembra 2022 zaznamená predmetnú hodnotu za dané vozidlo do osvedčenia o zhode.
            S účinnosťou od 1. januára 2021

                        a)

                        sa špecifické hodnoty emisií predmetných vozidiel vypočítavajú v súlade s článkom 5a uvedeného nariadenia, a to pomocou hodnôt CO2 daných vozidiel podľa WLTP;

                        b)

                        maximálny strop 7,5g CO2/km stanovený v článku 5a uvedeného nariadenia sa zohľadní takto:
                        kde

                                    Capn,r

                                    je podiel zostávajúceho stropu v roku 2020 podľa NEDC;

                                    SCn2020

                                    sú úspory superkreditov v roku 2020 podľa NEDC;

                                    SCw2020

                                    sú úspory superkreditov v roku 2020 podľa WLTP;

                                    Capw

                                    je zostávajúci strop úspor superkreditov, ktorý sa má zohľadniť pri výpočte priemerných špecifických emisií v rokoch 2021 a 2022.

            Článok 6
            Uplatňovanie článku 12 nariadenia (ES) č. 443/2009 – ekologické inovácie

               1.   S účinnosťou od 1. januára 2021 sa pri výpočte priemerných špecifických emisií výrobcu zohľadňujú len úspory emisií CO2 v dôsledku ekologických inovácií v zmysle článku 12 nariadenia (ES) č. 443/2009, na ktoré sa nevzťahuje skúšobný postup stanovený v prílohe XXI k nariadeniu (EÚ) 2017/1151.

               2.   Celkové úspory CO2 v dôsledku ekologických inovácií jednotlivých výrobcov sa v nasledujúcich kalendárnych rokoch prispôsobia takto:
               a)   v roku 2021:
               b)   v roku 2022:
               c)   v roku 2023:
               kde

                           sú úspory v dôsledku ekologických inovácií v danom roku, ktoré treba zohľadniť pri výpočte priemerných špecifických emisií;

                           sú úspory v dôsledku ekologických inovácií v danom roku určené v spojitosti s WLTP a zaznamenané v osvedčení o zhode.

                     Od kalendárneho roku 2024 sa úspory v dôsledku ekologických inovácií zohľadňujú pri výpočte priemerných špecifických emisií bez prispôsobenia.

            Článok 7
            Určenie a oprava hodnôt CO2 podľa NEDC na účely výpočtu priemerných špecifických emisií

               1.   Počnúc kalendárnym rokom 2017 do roku 2020 (vrátane) sa priemerné špecifické emisie CO2 jednotlivých výrobcov počítajú na základe hodnôt CO2 podľa NEDC určených v súlade s postupom stanoveným v prílohe I oddiele 4, výnimkou je prípad, ak sa uplatňuje článok 3 ods. 1 písm. b) alebo c) alebo článok 3 ods. 2.

               2.   Ak v prípade interpolačného radu WLTP faktor odchýlky De určený v súlade s bodom 3.2.8 prílohy I presahuje hodnotu 0,04 alebo ak existuje faktor overovania s hodnotou 1 určený podľa uvedeného bodu, priemerné špecifické emisie CO2 podľa NEDC výrobcu zodpovedného za daný interpolačný rad sa vynásobia týmto opravným faktorom:

               kde

                              Dei

                           je hodnota určená v súlade s bodom 3.2.8 prílohy I;

                              ri

                           je počet registrácií vozidiel v danom roku z predmetného interpolačného radu WLTP i;

                           δз,i

                           sa rovná 0, ak nie je Dei
                              , v ostatných prípadoch sa rovná 1;

                              N

                           je počet interpolačných radov WLTP, za ktoré je výrobca zodpovedný.

            Článok 8
            Zmeny nariadenia (EÚ) č. 1014/2010
            Nariadenie (EÚ) č. 1014/2010 sa mení takto:

                        1.

                        Článok 5 sa mení takto:

                                    a)

                                    písmeno b) sa nahrádza takto:

                                                „b)

                                                pre každé vozidlo faktor odchýlky (De) a faktor overovania určené v súlade s bodom 3.2.8 prílohy I k vykonávaciemu nariadeniu Komisie (EÚ) 2017/1153 (*1)

                                       (*1)  Vykonávacie nariadenie Komisie (EÚ) 2017/1153 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe a mení nariadenie (EÚ) č. 1014/2010 (Ú. v. EÚ L 175, 7.7.2017, s. 679).“;"

                                    b)

                                    dopĺňa sa tento tretí odsek:
                                    „Členský štát bez ohľadu na podrobné parametre údajov uvedené v prílohe II k nariadeniu (ES) č. 443/2009 vzhľadom na údaje monitorované do 31. decembra 2017 dodatočne k parametrom, ktoré sa už požadujú, nahlasuje len faktor odchýlky (De) a faktor overovania. Od 1. januára 2018 sa monitorujú a nahlasujú všetky podrobné monitorovacie údaje špecifikované v prílohe II.“

                        2.

                        Článok 6 sa vypúšťa.

                        3.

                        Vkladá sa tento článok 9a:

                           „Článok 9a
                           Príprava predbežného súboru údajov

                              1.   Predbežný súbor údajov, ktoré sa majú nahlásiť výrobcovi v súlade s článkom 8 ods. 4 druhým pododsekom nariadenia (ES) č. 443/2009 zahŕňajú záznamy, ktoré možno na základe názvu výrobcu a od 1. januára 2018 identifikačného čísla vozidla priradiť k danému výrobcovi.
                              Centrálny register údajov uvedený v článku 8 ods. 4 prvom pododseku nariadenia (ES) č. 443/2009 neobsahuje žiadne údaje o identifikačnom čísle vozidla.

                              2.   Spracovanie identifikačných čísiel vozidla nesmie zahŕňať spracovanie akýchkoľvek osobných údajov, ktoré by mohli byť spojené s týmito číslami alebo inými údajmi, ktoré by mohli umožňovať spojenie identifikačných čísiel vozidla s osobnými údajmi.“

                        4.

                        Príloha I sa nahrádza znením prílohy II k tomuto nariadeniu.

            Článok 9
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. júna 2017

                  Za Komisiu

                  predseda

               Jean-Claude JUNCKER

            (1)  Ú. v. EÚ L 140, 5.6.2009, s. 1.

            (2)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a zrušuje nariadenie (ES) č. 692/2008 (pozri stranu 1 tohto úradného vestníka.

            (3)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).

            (4)  Nariadenie Komisie (EÚ) č. 1014/2010 z 10. novembra 2010 o monitorovaní a oznamovaní údajov o registrácii nových osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 293, 11.11.2010, s. 15).

            (5)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Ú. v. EÚ L 263, 9.10.2007, s. 1).

            PRÍLOHA I
            1.   ÚVOD
            V tejto prílohe sa stanovuje metodika určovania hodnoty CO2 jednotlivých vozidiel typu M1 podľa NEDC.
            2.   URČENIE HODNOTY CO2 PRE INTERPOLAČNÝ RAD WLTP PODĽA NEDC
            2.1.   Korelačný nástroj

            Schvaľovací úrad zabezpečuje, aby sa hodnoty CO2 podľa NEDC, ktoré sa majú použiť ako referencia na účely oddielu 3, určovali prostredníctvom simulácie v súlade s ustanoveniami tejto prílohy.
            Komisia na tento účel poskytne nástroj simulácie (ďalej len „korelačný nástroj“) v podobe stiahnuteľného vykonateľného softvéru. Ďalej poskytne usmernenia ku kapacite korelačného nástroja simulovať vozidlá s pokročilými technológiami a v prípade potreby odporúčania týkajúce sa využitia fyzických meraní namiesto simulácií.
            2.1.1.   Prístup ku korelačnému nástroju

            Korelačný nástroj sa nainštaluje v počítači schvaľovacieho úradu alebo prípadne technickej služby podľa návodu na tejto stránke:
            [http://ec.europa.eu/clima/policies/transport/vehicles/cars/documentation_en.htm]
            Schvaľovací úrad zabezpečuje, aby sa korelačný nástroj prevádzkoval v súlade s požiadavkami tohto nariadenia a návodom pre používateľov v používateľskom manuáli (1).
            Komisia poskytuje na požiadanie podporu schvaľovaciemu úradu a technickým službám využívajúcim korelačný nástroj na účely tohto nariadenia. Žiadosti o podporu treba zasielať na túto adresu funkčnej e-mailovej schránky:
            co2mpas@jrc.ec.europa.eu (2)

            Korelačný nástroj je dostupný aj pre iných používateľov, podpora sa im však poskytuje len v obmedzenom rámci dostupných zdrojov.
            2.1.2.   Elektronický podpis a elektronická pečať na výstupných údajoch korelačného nástroja

            Komisia na požiadanie schvaľovaciemu úradu a prípadne technickým službám sprístupní elektronický podpisový kľúč na účely elektronického podpisu a pečate na pôvodnom súbore výstupných údajov korelačného nástroja uvedených v bode 3.1. Žiadosť musí obsahovať príslušné meno a kontaktné údaje (poštová adresa, emailová adresa, telefónne číslo) osoby zodpovednej za získanie výstupných údajov z korelačného nástroja a musí sa zaslať na túto adresu funkčnej e-mailovej schránky:
            EC-CO2-LDV-IMPLEMENTATION@ec.europa.eu
            2.1.3.   Ročná aktualizácia korelačného nástroja

            Fungovanie korelačného nástroja je potrebné priebežne skúmať, pričom treba zohľadniť informácie, ktoré poskytujú predovšetkým kontaktné osoby uvedené v bode 2.1.2. Komisia v prípade potreby pripraví novú verziu nástroja, ktorá sa uverejní raz ročne 1. septembra. Nová verzia nemá vplyv na platnosť výsledkov získaných prostredníctvom starej verzie.
            Novú verziu možno od dátumu jej uverejnenia používať na účely postupu stanoveného v oddiele 3 tejto prílohy. So súhlasom schvaľovacieho úradu alebo technickej služby možno predchádzajúcu verziu korelačného nástroja naďalej používať ešte maximálne dva mesiace po uverejnení novej verzie.
            Údaje o tom, ktorá verzia sa používa, ako aj o operačnom systéme počítača, na ktorom schvaľovací úrad alebo technická služba korelačný nástroj prevádzkuje, sa musia uviesť v elektronicky podpísanej výstupnej správe korelačného nástroja.
            V prípadoch, keď je na využívanie novej verzie potrebné prispôsobiť akékoľvek ustanovenia tohto nariadenia, nová verzia sa neuverejní, až kým sa nariadenie zodpovedajúcim spôsobom nezmení.
            2.1.4.   Ad hoc prispôsobenie korelačného nástroja

            Bez ohľadu na bod 2.1.3 sa v prípade vážnej poruchy korelačného nástroja vzhľadom na postup stanovený v oddiele 3 pripraví nová verzia, ktorá sa uverejní čo najskôr po zistení poruchy. Nová verzia sa používa od dátumu jej uverejnenia, čo nemá vplyv na platnosť výsledkov získaných prostredníctvom starej verzie.
            V prípadoch, keď je na využívanie novej verzie potrebné prispôsobiť akékoľvek ustanovenia tohto nariadenia, nová verzia sa neuverejní, až kým sa nariadenie zodpovedajúcim spôsobom nezmení.
            2.2.   Určenie výsledkov skúšky podľa WLTP, ktoré sa majú použiť na stanovenie vstupných údajov pre simulačný model

            Vstupné údaje na simulácie korelačného nástroja sa získavajú zo zodpovedajúcich výsledkov skúšky podľa WLTP pri vozidle H a prípadne vozidle L, ako sa vymedzuje v bode 4.2.1 čiastkovej prílohy 4 k prílohe XXI k nariadeniu (EÚ) 2017/1151. Ak sa v súlade s tabuľkou A6/2 prílohy XXI k uvedenému nariadeniu vykonáva pri vozidlách H alebo L podľa WLTP viac než jedna skúška v rámci typového schvaľovania, na určenie vstupných údajov sa použijú tieto výsledky skúšok:

                        a)

                        v prípade vykonania dvoch skúšok v rámci typového schvaľovania, výsledok s najvyššou hodnotou emisií CO2;

                        b)

                        v prípade vykonania troch skúšok v rámci typového schvaľovania, medián hodnôt emisií CO2.

                  2.3.   Určenie vstupných údajov a podmienok prevádzkovania korelačného nástroja

            Pri simuláciách korelačného nástroja sa zohľadňujú skúšobné podmienky uvedené v prílohe XII k nariadeniu (ES) č. 692/2008 vrátane spresnení stanovených v bodoch 2.3.1 až 2.3.7 tejto prílohy.
            Fyzické merania pri vozidle uvedené v bode 3 sa vykonávajú v súlade s podmienkami stanovenými v uvedenom nariadení, pričom sa zohľadňujú spresnenia v tejto prílohe a prípadne vstupné údaje vymedzené v bode 2.4.
            2.3.1.   Určenie zotrvačnej hmotnosti vozidla podľa NEDC

            Referenčná hmotnosť vozidiel H a L podľa NEDC sa určuje takto:

            kde
            MRO je hmotnosť vozidla H a L v pohotovostnom stave, ako sa vymedzuje v článku 3 písm. d) nariadenia Komisie (ES) č. 443/2009.
            Referenčná hmotnosť, ktorá sa má použiť ako vstupný údaj na účely simulácie, je hodnota zotrvačnej hmotnosti stanovenej v tabuľke 3 v prílohe 4a k predpisu EHK OSN č. 83, ktorá zodpovedá referenčnej hmotnosti (RM) určenej v súlade s týmto bodom a označenej ako TMn,L a TMn,H.
            2.3.2.   Určenie efektu predkondicionovania

            Pri príprave vozidlového dynamometra na vykonanie skúšky v rámci typového schvaľovania sa vozidlo predkondicionuje s cieľom dosiahnuť podobné podmienky ako pri skúške dobehu. Postup predkondicionovania pri skúškach podľa WLTP sa líši od postupu pri skúškach podľa NEDC, čo znamená v praxi, že vozidlo s rovnakým cestným zaťažením je pri WLTP vystavené väčším silám. Rozdiel sa stanoví na 6 newtonov a táto hodnota sa používa na účely výpočtu cestného zaťaženia pri NEDC v súlade s bodom 2.3.8.
            2.3.3.   Podmienky okolia uvedené v bode 3.1.1 predpisu EHK OSN č. 83

            Na účely korelačného nástroja sa pri skúške teplota komory nastaví na 25 °C.
            Aj v prípade fyzických meraní pri vozidle podľa bodu 3 sa teplota komory nastaví na 25 °C. Na žiadosť výrobcu však možno pri fyzickom meraní nastaviť teplotu komory na hodnotu v rozmedzí 20 až 25 °C.
            2.3.4.   Určenie počiatočného stavu nabitia batérie

            Na účely skúšky pomocou korelačného nástroja musí byť počiatočný stav nabitia batérie aspoň 99 %. To platí aj pre prípad fyzickej skúšky vozidla.
            2.3.5.   Určenie rozdielu pri predpisoch o tlaku v pneumatikách

            Podľa WLTP sa má použiť najnižší tlak v pneumatikách na skúšobnú hmotnosť vozidla, no pri NEDC sa to nešpecifikuje. Na určenie tlaku v pneumatikách, ktorý treba zohľadniť pri výpočte cestného zaťaženia podľa NEDC v súlade s bodom 2.3.8, je tlak v pneumatikách (pri zohľadnení rôznych hodnôt tlaku v pneumatikách na jednotlivých nápravách vozidla) priemerná hodnota oboch náprav získaná z priemernej hodnoty medzi minimálnym a maximálnym tlakom v pneumatikách povoleným vo zvolených pneumatikách na každej náprave pre referenčnú hmotnosť vozidla podľa NEDC. Na výpočet slúži rovnako pri vozidle H, ako aj vozidle L tento vzorec:

                        pri vozidle H

                        :

                        pri vozidle L

                        :

                  kde

                        Pmax,

                        je priemer hodnôt maximálneho tlaku vo zvolených pneumatikách na oboch nápravách;

                        Pmin,

                        je priemer hodnôt minimálneho tlaku vo zvolených pneumatikách na oboch nápravách.

                  Zodpovedajúci účinok z hľadiska odporu pôsobiaceho na vozidlo sa vypočíta pomocou tohto vzorca za vozidlo H aj vozidlo L:

            2.3.6.   Určenie hĺbky drážky dezénu (TTD)

            Podľa bodu 4.2.2.2 čiastkovej prílohy 4 k prílohe XXI k nariadeniu (EÚ) 2017/1151 sa na účely skúšky podľa WLTP považuje za minimálnu hĺbku drážky dezénu 80 %, zatiaľ čo podľa bodu 4.2 doplnku 7 k prílohe 4a k predpisu EHK OSN č. 83 je minimálna povolená hĺbka drážky dezénu na účely skúšky podľa NEDC 50 % nominálnej hodnoty. Výsledkom je priemerný rozdiel 2 mm v hĺbke drážky dezénu v porovnaní oboch dotknutých postupov. Zodpovedajúci účinok z hľadiska odporu pôsobiaceho na vozidlo sa určí na účely výpočtu cestného zaťaženia podľa NEDC v bode 2.3.8 pomocou tohto vzorca za vozidlo H aj vozidlo L:

            kde
            RMn,H a RMn,L sú referenčné hmotnosti vozidla H a vozidla L v súlade s bodom 2.3.1.
            2.3.7.   Určenie zotrvačnej hmotnosti rotujúcich častí

            Na účely korelačného nástroja:
            Pri simulácii počas skúšky podľa WLTP je potrebné zohľadniť štyri rotujúce kolesá, na účely skúšky podľa NEDC je však potrebné vziať do úvahy len dve rotujúce kolesá. Účinok na sily pôsobiace na vozidlo sa zohľadní v súlade so vzorcom stanoveným v bode 2.3.8.1.1 písm. a) bode 3).
            Sily zrýchlenia a spomalenia sa v korelačnom nástroji na účely simulácie podľa NEDC vypočítavajú na základe zotrvačnej hmotnosti len dvoch rotujúcich kolies.
            Na účely fyzickej skúšky:
            Pri dobehu podľa WLTP sa časy dobehu prenesú na sily a naopak tým, že sa zohľadní uplatniteľná skúšobná hmotnosť plus účinok rotačnej hmotnosti (3 % celkovej MRO a 25 kg). Pri dobehu podľa NEDC sa časy dobehu prenesú na sily a naopak tým, že sa nezohľadní účinok rotačnej hmotnosti (použije sa len zotrvačná hmotnosť vozidla podľa NEDC vypočítaná podľa bodu 2.3.1).
            2.3.8.   Určenie cestného zaťaženia podľa NEDC

            2.3.8.1.   V prípade určovania cestného zaťaženia podľa bodov 1 – 4 a 6 čiastkovej prílohy 4 k prílohe XXI k nariadeniu (EÚ) 2017/1151.
            2.3.8.1.1   Určovanie koeficientov cestného zaťaženia podľa NEDC pri vozidle H

                        a)

                        Koeficient cestného zaťaženia F0,n v newtonoch (N) pri vozidle H sa určuje takto:

                                    1.

                                    Účinok rozličných zotrvačných hmotností:
                                    kde faktory vo vzorci sú podľa vymedzenia v bode 2.3.1, s touto výnimkou:

                                       F
                                       0w,H
                                        je koeficient cestného zaťaženia F0 určený na skúšku vozidla H podľa WLTP; TMw,H je skúšobná hmotnosť použitá na skúšku vozidla H podľa WLTP.

                                    2.

                                    Účinok rozličných hodnôt tlaku v pneumatikách:
                                    kde faktory vo vzorci sú podľa vymedzenia v bode 2.3.5.

                                    3.

                                    Účinok zotrvačnej hmotnosti rotujúcich častí:
                                    Pri fyzickej skúške vozidla platí tento vzorec:

                                    4.

                                    Účinok rozličnej hĺbky drážky dezénu:
                                    kde faktory vo vzorci sú podľa vymedzenia v bode 2.3.6.

                                    5.

                                    Účinok predkondicionovania:
                                    V prípade fyzickej skúšky vozidla sa neuplatňuje oprava v súvislosti s účinkom predkondicionovania.

                        b)

                        Koeficient cestného zaťaženia F1n pri vozidle H sa určuje takto:
                        Účinok zotrvačnej hmotnosti rotujúcich častí
                        Pri fyzickej skúške vozidla platí tento vzorec:

                        c)

                        Koeficient cestného zaťaženia F2n pri vozidle H sa určuje takto:
                        Účinok zotrvačnej hmotnosti rotujúcich častí
                        Pri fyzickej skúške vozidla platí tento vzorec:
                        Kde faktor  je koeficient cestného zaťaženia F2 určený na účely skúšky vozidla podľa WLTP, z ktorého sa odpočítal účinok všetkého voliteľného aerodynamického vybavenia.

                  2.3.8.1.2   Určovanie koeficientov cestného zaťaženia podľa NEDC pri vozidle L

                        a)

                        Koeficient cestného zaťaženia F0,n pri vozidle L sa určuje takto:

                                    1.

                                    Účinok rozličných zotrvačných hmotností:
                                    kde faktory vo vzorci sú podľa vymedzenia v bode 2.3.1, s výnimkou F
                                       0w,L
                                       , čo je koeficient cestného zaťaženia F0 určený na účely skúšky vozidla L podľa WLTP, a TMw,L, čo je skúšobná hmotnosť vozidla L pri skúške podľa WLTP.

                                    2.

                                    Účinok rozličných hodnôt tlaku v pneumatikách:
                                    kde faktory vo vzorci sú podľa vymedzenia v bode 2.3.5.

                                    3.

                                    Účinok zotrvačnej hmotnosti rotujúcich častí:
                                    Pri fyzickej skúške vozidla platí tento vzorec:

                                    4.

                                    Účinok rozličnej hĺbky drážky dezénu:
                                    kde faktory vo vzorci sú podľa vymedzenia v bode 2.3.6.

                                    5.

                                    Účinok predkondicionovania:
                                    V prípade fyzickej skúšky vozidla sa neuplatňuje oprava v súvislosti s účinkom predkondicionovania.

                        b)

                        Koeficient cestného zaťaženia F1n pri vozidle L sa určuje takto:
                        Účinok zotrvačnej hmotnosti rotujúcich častí
                        Pri fyzickej skúške vozidla platí tento vzorec:
                        kde faktor F1w,L je koeficient cestného zaťaženia F1 určený na účely skúšky vozidla L podľa WLTP.

                        c)

                        Koeficient cestného zaťaženia F2n pri vozidle L sa určuje takto:
                        Účinok zotrvačnej hmotnosti rotujúcich častí
                        Pri fyzickej skúške vozidla platí tento vzorec:
                        kde faktor F
                           2w,L
                            je koeficient cestného zaťaženia F2 určený na účely skúšky vozidla L podľa WLTP, z ktorého sa odpočítal účinok všetkého voliteľného aerodynamického vybavenia.

                  2.3.8.2.   Určenie cestného zaťaženia v prípadoch, keď sa cestné zaťaženie na účely skúšky podľa WLTP určilo podľa bodu 5 čiastkovej prílohy 4 k prílohe XXI k nariadeniu (EÚ) 2017/1151.

                        a)

                        Keď sa cestné zaťaženie vozidla vypočítalo podľa bodu 5.1 čiastkovej prílohy 4 k prílohe XXI k nariadeniu (EÚ) 2017/1151, cestné zaťaženie podľa NEDC, ktoré sa má použiť ako vstupný údaj pre simulácie korelačného nástroja sa určuje takto:
                        Vozidlo H:
                        Vozidlo L:
                        kde

                                       F
                                       0n,i
                                       , F
                                       1n,i
                                       , F
                                       2n,i
                                       , s i = H,L

                                    sú koeficienty cestného zaťaženia podľa NEDC pri vozidle H alebo L;

                                       T
                                       0n,i
                                       , T
                                       2n,i
                                       , s i = H,L

                                    sú koeficienty vozidlového dynamometra vozidiel H alebo L podľa NEDC určené podľa tabuľky 3 prílohy 4a k predpisu EHK OSN č. 83;

                                       AW,M
                                       , BW,M
                                       , CW,M

                                    sú koeficienty vozidlového dynamometra vozidla použitého na účely prípravy vozidlového dynamometra podľa bodov 7 a 8 čiastkovej prílohy 4 k prílohe XXI k nariadeniu (EÚ) 2017/1151;

                        b)

                        Keď sa štandardné zaťaženie vozidla vypočítalo podľa bodu 5.2 čiastkovej prílohy 4 k prílohe XXI k nariadeniu (EÚ) 2017/1151, cestné zaťaženie podľa NEDC sa určuje takto:
                        Vozidlo H:
                        Vozidlo L:
                        kde

                                       F
                                       0n,i
                                       , F
                                       1n,i
                                       , F
                                       2n,i
                                       , s i = H,L

                                    sú koeficienty cestného zaťaženia podľa NEDC pri vozidle H alebo L;

                                       T
                                       0n,i
                                       , T
                                       2n,i
                                       , s i = H,L

                                    sú koeficienty vozidlového dynamometra vozidiel H alebo L podľa NEDC určené podľa tabuľky 3 prílohy 4a k predpisu EHK OSN č. 83;

                                       AW,i
                                       , BW,i
                                       , CW,i
                                       , s i = H, L

                                    sú koeficienty vozidlového dynamometra vozidiel H alebo L určené na účely prípravy vozidlového dynamometra podľa bodov 7 a 8 čiastkovej prílohy k prílohe XXI k nariadeniu (EÚ) 2017/1151.

                  2.4.   Matica vstupných údajov

            Výrobca určí vstupné údaje za každé vozidlo H a vozidlo L podľa bodu 2.2 a predloží vyplnenú maticu stanovenú v tabuľke 1 schvaľovaciemu úradu alebo prípadne technickej službe poverenej vykonaním skúšky, výnimkou sú záznamy pod číslom 31, 32 a 33 (cestné zaťaženia podľa NEDC), ktoré vypočíta schvaľovací úrad alebo technická služba podľa vzorca špecifikovaného v bode 2.3.8.
            Schvaľovací úrad alebo technická služba nezávisle overia a potvrdia správnosť vstupných údajov, ktoré výrobca poskytol. V prípade pochybností relevantné vstupné údaje určí schvaľovací úrad alebo technická služba nezávisle od informácií, ktoré poskytol výrobca alebo prípadne podniknú kroky v súlade s bodmi 3.2.7 a 3.2.8.

               Tabuľka 1

               Matica vstupných údajov na účely korelačného nástroja

                        Č.

                        Vstupné parametre na účely korelačného nástroja

                        Jednotka

                        Zdroj

                        Poznámky

                        1

                        Druh paliva

                        —

                        bod 3.2.2.1 dodatku 3 k prílohe I k nariadeniu (EÚ) 2017/1151

                        motorová nafta/benzín/LPG/NG alebo biometán/etanol (E85)/bionafta

                        2

                        Spodná hodnota výhrevnosti paliva

                        kJ/kg

                        vyhlásenie výrobcu a/alebo technickej služby

                        3

                        Obsah uhlíka v palive

                        %

                        tamtiež

                        Hmotnostné % uhlíka v palive. Napr. 85,5 %

                        4

                        Typ motora

                        bod 3.2.1.1 dodatku 3 k prílohe I k nariadeniu (EÚ) 2017/1151

                        zážihové alebo vznetové zapaľovanie

                        5

                        Zdvihový objem motora

                        cc

                        bod 3.2.1.3 dodatku 3 k prílohe I k nariadeniu (EÚ) 2017/1151

                        6

                        Zdvih motora

                        mm

                        bod 3.2.1.2.2 dodatku 3 k prílohe I k nariadeniu (EÚ) 2017/1151

                        7

                        Menovitý výkon motora

                        kW…min–1

                        bod 3.2.1.8 dodatku 3 k prílohe I k nariadeniu (EÚ) 2017/1151

                        8

                        Otáčky motora pri menovitom výkone motora

                        min–1

                        bod 3.2.1.8 dodatku 3 k prílohe I k nariadeniu (EÚ) 2017/1151

                        Otáčky motora pri maximálnom čistom výkone

                        9

                        Vysoké voľnobežné otáčky motora (*1)

                        min–1

                        bod 3.2.1.6.1 dodatku 3 k prílohe I k nariadeniu (EÚ) 2017/1151

                        10

                        Maximálny čistý krútiaci moment (*1)

                        Nm pri … min–1

                        bod 3.2.1.10 dodatku 3 k prílohe I k nariadeniu (EÚ) 2017/1151

                        11

                        Otáčky podľa mapy motora T1 (*1)

                        ot/min

                        čiastková príloha 2 k prílohe XXI k nariadeniu (EÚ) 2017/1151

                        Súbor údajov

                        12

                        Krútiaci moment podľa mapy motora T1 (*1)

                        Nm

                        čiastková príloha 2 k prílohe XXI k nariadeniu (EÚ) 2017/1151

                        Súbor údajov

                        13

                        Výkon podľa mapy motora T1 (*1)

                        kW

                        čiastková príloha 2 k prílohe XXI k nariadeniu (EÚ) 2017/1151

                        Súbor údajov

                        14

                        Voľnobežné otáčky motora

                        ot/min

                        čiastková príloha 2 k prílohe XXI k nariadeniu (EÚ) 2017/1151

                        voľnobežné otáčky v zahriatom stave

                        15

                        Spotreba paliva motora vo voľnobehu

                        g/s

                        vyhlásenie výrobcu

                        spotreba paliva vo voľnobehu v zahriatom stave

                        16

                        Koncové prevodové pomery

                        —

                        bod 4.6 dodatku 3 k prílohe I k nariadeniu (EÚ) 2017/1151

                           koncový prevodový pomer

                        17

                        Kód pneumatík (*2)

                        —

                        bod 6 dodatku 3 k prílohe I k nariadeniu (EÚ) 2017/1151

                        kód (napr. P195/55R1685H) pneumatík použitých pri skúške podľa WLTP

                        18

                        Typ prevodovky

                        —

                        bod 4.5 dodatku 3 k prílohe I k nariadeniu (EÚ) 2017/1151

                        automatická/manuálna/CVT (s plynule meniteľným prevodom)

                        19

                        Konvertor krútiaceho momentu

                        —

                        vyhlásenie výrobcu

                        0 = nie, 1 = áno; Využíva vozidlo konvertor krútiaceho momentu?

                        20

                        Prevodový stupeň šetriaci palivo pri automatickej prevodovke

                        —

                        vyhlásenie výrobcu

                        0 = nie, 1 = áno
                        Nastavením tejto hodnoty na 1 sa umožní, aby korelačný nástroj použil vyšší prevodový stupeň pri konštantnej rýchlosti, než v prípade neustálených podmienok

                        21

                        Prevádzkový režim

                        —

                        bod 2.3.1 čiastkovej prílohy 5 k prílohe XXI k nariadeniu (EÚ) 2017/1151

                        prevádzka s pohonom dvoch kolies, prevádzka s pohonom štyroch kolies

                        22

                        Aktivačný čas systému štart–stop

                        s

                        vyhlásenie výrobcu

                        čas aktivácie systému štart–stop uplynutý od začiatku skúšky

                        23

                        Menovité napätie alternátora

                        V

                        bod 3.4.4.5 dodatku 3 k prílohe I k nariadeniu (EÚ) 2017/1151

                        24

                        Kapacita batérie

                        Ah

                        bod 3.4.4.5 dodatku 3 k prílohe I k nariadeniu (EÚ) 2017/1151

                        25

                        Teplota okolia pri začiatku WLTP

                        °C

                        Predvolená hodnota = 23 °C
                        meranie pri skúške WLTP

                        26

                        Maximálny výkon alternátora

                        kW

                        vyhlásenie výrobcu

                        27

                        Účinnosť alternátora

                        —

                        vyhlásenie výrobcu

                        predvolená hodnota = 0,67

                        28

                        Prevodové pomery

                        —

                        bod 4.6 dodatku 3 k prílohe I k nariadeniu (EÚ) 2017/1151

                           súbor údajov: prevodový pomer 1, prevodový pomer 2 atď.

                        29

                        Pomer rýchlosti vozidla k rýchlosti otáčok motora (*2)

                        (km/h)/ot/min

                        vyhlásenie výrobcu

                        Súbor údajov: [konštantný pomer rýchlosť/otáčky v prevode 1, konštantný pomer rýchlosť/otáčky v prevode2, ...]; alternatíva k prevodovým pomerom

                        30

                        Zotrvačná hmotnosť vozidla podľa NEDC

                        kg

                        bod 2.6 dodatku 3 k prílohe I k nariadeniu (EÚ) 2017/1151

                        odvodí sa v súlade s bodom 2.3.1 tejto prílohy.

                        31

                        F0 NEDC

                        N

                        bod 2.3.8 tejto prílohy, vyplní schvaľovací úrad alebo technická služba

                        Koeficient cestného zaťaženia F0

                        32

                        F1 NEDC

                        N/(km/h)

                        tamtiež

                        Koeficient cestného zaťaženia F1

                        33

                        F2 NEDC

                        N/(km/h)2

                        tamtiež

                        Koeficient cestného zaťaženia F2

                        34

                        Skúšobná hmotnosť podľa WLTP

                        kg

                        Bod 2.4.6 dodatku k informačnému dokumentu v dodatku 3 k prílohe I k nariadeniu (EÚ) 2017/1151

                        žiadna oprava pri rotujúcich častiach

                        35

                        WLTP F0

                        N

                        Bod 2.4.8 dodatku k informačnému dokumentu v dodatku 3 k prílohe I k nariadeniu (EÚ) 2017/1151

                        Koeficient cestného zaťaženia F0

                        36

                        WLTP F1

                        N/(km/h)

                        tamtiež

                        Koeficient cestného zaťaženia F1

                        37

                        WLTP F2

                        N/(km/h)2

                        tamtiež

                        Koeficient cestného zaťaženia F2

                        38

                        Hodnota CO2 pri WLTP vo fáze 1

                        gCO2/km

                        bod 2.1.1 skúšobného protokolu v prílohe I, dodatku 8a k nariadeniu (EÚ) 2017/1151

                        Nízka fáza, hodnoty zo zachytávacieho vaku neupravené s cieľom zohľadniť RCB, výsledky skúšobného merania podľa WLTP nezaokrúhlené

                        39

                        Hodnota CO2 pri WLTP vo fáze 2

                        gCO2/km

                        tamtiež

                        Stredná fáza, hodnoty zo zachytávacieho vaku neupravené s cieľom zohľadniť RCB, výsledky skúšobného merania podľa WLTP nezaokrúhlené

                        40

                        Hodnota CO2 pri WLTP vo fáze 3

                        gCO2/km

                        tamtiež

                        Vysoká fáza, hodnoty zo zachytávacieho vaku neupravené s cieľom zohľadniť RCB, výsledky skúšobného merania podľa WLTP nezaokrúhlené

                        41

                        Hodnota CO2 pri WLTP vo fáze 4

                        gCO2/km

                        tamtiež

                        Veľmi vysoká fáza, hodnoty zo zachytávacieho vaku neupravené s cieľom zohľadniť RCB, nezaokrúhlené
                        skúšobné meranie pri WLTP

                        42

                        Turbodúchadlo alebo preplňovacie turbodúchadlo

                        —

                        vyhlásenie výrobcu

                        0 = nie| 1 = áno – je vozidlo vybavené akýmkoľvek systémom preplňovania?

                        43

                        Systém štart–stop

                        —

                        vyhlásenie výrobcu

                        0 = nie| 1 = áno – je vozidlo vybavené systémom štart–stop?

                        44

                        Rekuperácia brzdnej energie

                        —

                        vyhlásenie výrobcu

                        0 = nie| 1 = áno – je vozidlo vybavené technológiou na spätné získanie brzdovej energie?

                        45

                        Variabilné ovládanie ventilov

                        —

                        vyhlásenie výrobcu

                        0 = nie| 1 = áno – je motor vybavený variabilným ovládaním ventilov?

                        46

                        Tepelné riadenie

                        —

                        vyhlásenie výrobcu

                        0 = nie| 1 = áno – je vozidlo vybavené technológiami, ktoré aktívne riadia teplotu prevodovky?

                        47

                        Priame vstrekovanie/Nepriame vstrekovanie paliva

                        —

                        vyhlásenie výrobcu

                        0 = nepriame vstrekovanie paliva, 1 = priame vstrekovanie|

                        48

                        Chudobná zmes

                        —

                        vyhlásenie výrobcu

                        0 = nie| 1 = áno – spaľuje motor chudobnú zmes?

                        49

                        Vypnutie valcov

                        —

                        vyhlásenie výrobcu

                        0 = nie| 1 = áno – je motor vybavený systémom vypnutia valcov?

                        50

                        Recirkulácia výfukových plynov

                        —

                        vyhlásenie výrobcu

                        0 = nie| 1 = áno – je vozidlo vybavené externým systémom recirkulácie výfukových plynov?

                        51

                        Filter častíc

                        —

                        vyhlásenie výrobcu

                        0 = nie| 1 = áno – je vozidlo vybavené filtrom častíc?

                        52

                        Selektívna katalytická redukcia

                        —

                        vyhlásenie výrobcu

                        0 = nie| 1 = áno – je vozidlo vybavené externým systémom selektívnej katalytickej redukcie?

                        53

                        Zásobníkový katalyzátor NOx

                        —

                        vyhlásenie výrobcu

                        0 = nie| 1 = áno – je vozidlo vybavené zásobníkovým katalyzátorom NOx?

                        54

                        Čas WLTP

                        s

                        skúšobné meranie pri WLTP (určené podľa bodu 2.2 tejto prílohy)

                        Súbor údajov: údaje z OBD portu a vozidlového dynamometra, 1hz

                        55

                        Rýchlosť pri WLTP (teoretická)

                        km/h

                        podľa vymedzenia v čiastkovej prílohe 1 k prílohe XXI k nariadeniu (EÚ) 2017/1151

                        Súbor údajov: 1hz, rozlíšenie 0,1 km/h. Ak sa žiaden profil rýchlostí neposkytol, uplatňuje sa profil rýchlostí vymedzený v bode 6 čiastkovej prílohy 1 k prílohe XXI k nariadeniu (EÚ) 2017/1151, a predovšetkým v tabuľkách A1/7-A1/9, A1/11 a A1/12.

                        56

                        Rýchlosť pri WLTP (skutočná)

                        km/h

                        skúšobné meranie pri WLTP (určené podľa bodu 2.2 tejto prílohy)

                        Súbor údajov: údaje z OBD portu a vozidlového dynamometra, 1hz, rozlíšenie 0,1 km/h

                        57

                        Prevodový stupeň pri WLTP (teoretický)

                        —

                        podľa vymedzenia v čiastkovej prílohe 2 k prílohe XXI k nariadeniu (EÚ) 2017/1151

                        Súbor údajov: 1hz. Ak sa neuvádza, uplatňuje sa výpočet na základe korelačného nástroja.

                        58

                        Otáčky motora pri WLTP

                        ot/min

                        skúšobné meranie pri WLTP (určené podľa bodu 2.2 tejto prílohy)

                        Súbor údajov: 1hz, 10 ot/min rozlíšenie z OBD

                        59

                        Teplota chladiacej kvapaliny motora pri WLTP

                        °C

                        tamtiež

                        Súbor údajov: údaje z OBD portu, 1 Hz, rozlíšenie 0,5 °C

                        60

                        Prúd alternátora pri WLTP

                        A

                        podľa vymedzenia v prípade prúdu nízkonapäťovej batérie v dodatku 2 k čiastkovej prílohe 6 k prílohe XXI k nariadeniu (EÚ) 2017/1151

                        Súbor údajov: 1 Hz, rozlíšenie 0,1A, externé meracie zariadenie synchronizované s vozidlovým dynamometrom

                        61

                        Prúd nízkonapäťovej batérie pri WLTP

                        A

                        podľa vymedzenia v dodatku 2 k čiastkovej prílohe 6 k prílohe XXI k nariadeniu (EÚ) 2017/1151

                        Súbor údajov: 1 Hz, rozlíšenie 0,1A, externé meracie zariadenie synchronizované s vozidlovým dynamometrom

                        62

                        Vypočítané zaťaženie pri WLTP

                        —

                        Podľa vymedzenia v prílohe 11 k predpisu EHK OSN č. 83

                        Súbor údajov: údaje z OBD portu, minimálne 1 Hz (vyššie frekvencie možné, rozlíšenie 1 %), výsledky skúšobného merania podľa WLTP

                        63

                        Čas predkondicionovania pri WLTP

                        s

                        Skúšobné meranie predkondicionovania, bod 1.2.6 čiastkovej prílohy 6 k prílohe XXI k nariadeniu (EÚ) 2017/1151

                        Súbor údajov: údaje z OBD portu a vozidlového dynamometra, 1hz

                        64

                        Rýchlosť predkondicionovania pri WLTP

                        km/h

                        tamtiež

                        Súbor údajov: údaje z OBD portu a vozidlového dynamometra, 1hz, rozlíšenie 0,1 km/h

                        65

                        Prúd alternátora pri predkondicionovaní pri WLTP

                        A

                        Meria sa podľa metodiky vymedzenej v prípade prúdu nízkonapäťovej batérie v bode 2.1 dodatku 2 k čiastkovej prílohe 6 k prílohe XXI k nariadeniu (EÚ) 2017/1151

                        Súbor údajov: 1 Hz, rozlíšenie 0,1A, externé meracie zariadenie synchronizované s vozidlovým dynamometrom

                        66

                        Prúd nízkonapäťovej batérie pri predkondicionovaní pri WLTP

                        A

                        podľa vymedzenia v dodatku 2 k čiastkovej prílohe 6 k prílohe XXI k nariadeniu (EÚ) 2017/1151

                        Súbor údajov: 1 Hz, rozlíšenie 0,1A, externé meracie zariadenie synchronizované s vozidlovým dynamometrom

                  3.   URČENIE HODNÔT EMISIÍ CO2 A SPOTREBY PALIVA VOZIDIEL H A L PODĽA NEDC
            3.1.   Určenie referenčných hodnôt a hodnôt jednotlivých fáz emisií CO2 a hodnôt spotreby paliva vozidiel H a L podľa NEDC

            Schvaľovací úrad zabezpečuje, aby sa referenčné hodnoty CO2 podľa NEDC vozidla H a prípadne vozidla L z interpolačného radu WLTP, ako aj hodnoty jednotlivých fáz a spotreby paliva určovali podľa bodov 3.1.2 a 3.1.3.
            V prípade, že cestné zaťaženia podľa NEDC vypočítaných podľa bodu 2.3.8 za vozidlo H a L sú rovnaké, referenčná hodnota emisií cestného zaťaženia CO2 podľa NEDC sa určuje len pre vozidlo H.
            3.1.1.   Vstupné a výstupné údaje korelačného nástroja

            Schvaľovací úrad alebo vymenovaná technická služba zabezpečia úplnosť súboru vstupných dát pre korelačný nástroj. Po ukončenej skúške pomocou korelačného nástroja osoba vymenovaná v súlade s bodom 2.1.1 digitálne podpíše

                        a)

                        originál výstupnej správy korelačného nástroja;

                        b)

                        zhrnutie v podobe textového súboru.

                  Výstupná správa korelačného nástroja uvedená v písmene a) zahŕňa použité vstupné údaje, výstupné údaje, ktoré sú výsledkom vykonania korelácie, hodnoty, ktoré uviedol výrobca, a prípadne výsledky fyzických skúšok vozidiel. Zhrnutie v podobe textového súboru uvedené v písmene b) zahŕňa hodnoty, ktoré uviedol výrobca, a hodnoty emisií CO2 vyplývajúce z korelačného nástroja a relevantných identifikátorov, ako napr. kódu zodpovedajúceho interpolačného radu.
            3.1.2.   Referenčná hodnota CO2 pri vozidle H podľa NEDC

            Korelačný nástroj sa použije na vykonanie týchto simulovaných skúšok, na ktoré sa použijú relevantné súbory údajov uvedené v bode 3.1.1:

                        a)

                        skúška vozidla H podľa WLTP;

                        b)

                        skúška vozidla H podľa NEDC.

                  Referenčná hodnota CO2 pri vozidle H podľa NEDC sa určuje takto:

            kde

                        CO2,H

                        je referenčná hodnota CO2 pri vozidle H podľa NEDC;

                           WLTPACGcorr,H

                        je priemer hodnôt CO2 vozidla H podľa WLTP vyplývajúci zo skúšok uvedených v bode 2.2 opravený vzhľadom na bilanciu dobíjania REESS (REESS charge balance – RCB) podľa postupu stanoveného v dodatku 2 k čiastkovej prílohe 6 k prílohe XXI k nariadeniu (EÚ) 2017/1151; Oprava vzhľadom na RCB sa uplatňuje v prípadoch, keď je RCB negatívna (zodpovedá vybíjaniu REESS) a pozitívna (zodpovedá nabíjaniu REESS), ako aj v prípadoch, keď je kritérium opravy c špecifikované v tabuľke A6 dodatku 2/2 v uvedenom dodatku nižšie než uplatniteľná tolerancia podľa uvedenej tabuľky;

                           RCBcorr,H

                        je oprava CO2 vzhľadom na RCB pri skúške vozidla H podľa WLTP zvoleného v súlade s bodom 2.2 na účely vymedzenia vstupných údajov, vyjadrená v gCO2/km a vypočítaná podľa postupu stanoveného v dodatku 2 k čiastkovej prílohe 6 k prílohe XXI k nariadeniu (EÚ) 2017/1151, s negatívnou RCB (zodpovedá vybíjaniu REESS) a pozitívnou RCB (zodpovedá nabíjaniu REESS);

                           DEc,H

                        je rozdiel medzi výsledkami skúšky podľa WLTP uvedenej v písmene a) a výsledkami skúšky podľa NEDC uvedenej v písmene b) pri vozidle H;

                           Ki
                           ,
                              H

                        je hodnota určená podľa dodatku 1 k čiastkovej prílohe 6 k prílohe XXI k nariadeniu (EÚ) 2017/1151 pri vozidle H.

                  3.1.3.   Referenčná hodnota CO2 pri vozidle L podľa NEDC

            V prípade potreby sa pomocou korelačného nástroja a príslušných vstupných údajov zaznamenaných v matici uvedenej v bode 2.4 vykonajú tieto simulácie:

                        a)

                        skúška vozidla L podľa WLTP;

                        b)

                        skúška vozidla L podľa NEDC.

                  Referenčná hodnota CO2 pri vozidle L podľa NEDC sa určuje takto:

            kde

                           CO
                           2,L

                        je referenčná hodnota CO2 pri vozidle L podľa NEDC;

                           WLTPACGcorr,L

                        je priemer hodnôt CO2 podľa WLTP vyplývajúcich zo skúšok vozidla L uvedených v bode 2.2 opravený vzhľadom na bilanciu dobíjania REESS (REESS charge balance – RCB) podľa postupu stanoveného v dodatku 2 k čiastkovej prílohe 6 k prílohe XXI k nariadeniu (EÚ) 2017/1151; Oprava vzhľadom na RCB sa uplatňuje v prípadoch, keď je RCB negatívna (zodpovedá vybíjaniu REESS) a pozitívna (zodpovedá nabíjaniu REESS), ako aj v prípadoch, keď je kritérium opravy c špecifikované v tabuľke A6 dodatku 2/2 v uvedenom dodatku nižšie než uplatniteľná tolerancia podľa uvedenej tabuľky;

                           RCBcorr,L

                        je oprava CO2 vzhľadom na RCB pri skúške vozidla L podľa WLTP zvoleného v súlade s bodom 2.2 na účely vymedzenia vstupných údajov, vyjadrená v gCO2/km a vypočítaná podľa postupu stanoveného v dodatku 2 k čiastkovej prílohe 6 k prílohe XXI k nariadeniu (EÚ) 2017/1151, s negatívnou RCB (zodpovedá vybíjaniu REESS) a pozitívnou RCB (zodpovedá nabíjaniu REESS);

                           DEc,L

                        je rozdiel medzi výsledkami skúšky podľa WLTP uvedenej v písmene a) a výsledkami skúšky podľa NEDC uvedenej v písmene b) pri vozidle L;

                           Ki,L

                        je hodnota určená podľa dodatku 1 k čiastkovej prílohe 6 k prílohe XXI k nariadeniu (EÚ) 2017/1151 pri vozidle L.

                  3.2.   Interpretácia referenčných hodnôt CO2 podľa NEDC určených za vozidlo H a L

            Výrobca za každý interpolačný rad podľa WLTP nahlási schvaľovaciemu úradu kombinované hodnoty hmotnostných emisií CO2 podľa NEDC za vozidlo H a prípadne aj za vozidlo L. Schvaľovací úrad zabezpečuje, aby sa referenčné hodnoty CO2 podľa NEDC vozidla H a prípadne vozidla L určovali v súlade s bodom 3.1.2 a 3.1.3 a aby sa referenčné hodnoty zodpovedajúceho vozidla interpretovali v súlade s bodmi 3.2.1 až 3.2.5.
            3.2.1.   Hodnota emisií CO2 podľa NEDC skúšobného vozidla H alebo L, ktorá sa má použiť na účely výpočtov uvedených v bode 4, je hodnota, ktorú nahlásil výrobca, ak ju referenčná hodnota CO2 podľa NEDC nepresahuje o viac než 4 %. Smerom nadol nie je referenčná hodnota nijako obmedzená.24
            3.2.2.   Ak referenčná hodnota CO2 podľa NEDC presahuje hodnotu, ktorú nahlásil výrobca, o viac než 4 %, možno použiť referenčnú hodnotu slúžiacu na účely výpočtov stanovených v bode 4 pri vozidle H a L, alebo výrobca môže požiadať o vykonanie fyzického merania, za ktoré bude zodpovedný schvaľovací úrad, v súlade s postupom uvedeným v prílohe XII k nariadeniu (ES) č. 692/2008, pričom je potrebné zohľadniť spresnenia v bode 2 tejto prílohy.
            3.2.3.   Ak výsledok fyzického merania uvedeného v bode 3.2.2 vynásobený faktorom Ki nepresiahne hodnotu, ktorú nahlásil výrobca, o viac než 4 %, na účely výpočtov stanovených v bode 4 sa použije nahlásená hodnota.
            3.2.4.   Ak výsledok fyzického merania vynásobený faktorom Ki presiahne hodnotu, ktorú nahlásil výrobca, o viac než 4 %, vykoná sa ďalšie fyzické meranie pri tom istom vozidle a výsledky sa vynásobia faktorom Ki. Ak priemer výsledkov týchto dvoch meraní nepresiahne nahlásenú hodnotu o viac než 4 %, na účely výpočtov stanovených v bode 4 sa použije nahlásená hodnota.
            3.2.5.   Ak priemer výsledkov týchto dvoch meraní uvedených v bode 3.2.4 presiahne hodnotu, ktorú nahlásil výrobca, o viac než 4 %, vykoná sa tretie fyzické meranie a výsledky sa vynásobia faktorom Ki. Priemer týchto troch meraní sa použije na účely výpočtov stanovených v bode 4.
            3.2.6.   Ak sa hodnota CO2 podľa NEDC vozidla H alebo L určuje v súlade s bodom 3.2.1, schvaľovací úrad alebo vymenovaná technická služba použijú relevantné príkazy v korelačnom nástroji na zaslanie podpísaného zhrnutia v podobe textového súboru na server časovej pečiatky a do tejto funkčnej emailovej schránky:
            EC-CO2-LDV-IMPLEMENTATION@ec.europa.eu.
            Naspäť sa zašle odpoveď opatrená časovou pečiatkou obsahujúca náhodne vygenerované celé číslo od 1 do 100 vypočítané v korelačnom nástroji. Ak pôjde o číslo od 91 do 100, vozidlo sa vyberie na jedno fyzické meranie v súlade s postupom uvedeným v prílohe XII k nariadeniu (ES) č. 692/2008, pričom sa zohľadnia spresnenia v bode 2 tejto prílohy. Výsledky skúšky sa zdokumentujú v súlade s prílohou VIII k smernici 2007/46/ES.
            V prípade, že sa hodnota CO2 vozidla H aj L podľa NEDC určuje v súlade s bodom 3.2.1, na fyzické meranie sa vyberá konfigurácia vozidla L, ak je náhodné číslo v rozmedzí 91 až 95, a konfigurácia vozidla H, ak je náhodné číslo v rozmedzí 96 až 100.
            3.2.7.   Schvaľovací úrad bez ohľadu na bod 3.2.6 prípadne na základe návrhu technickej služby v prípadoch, keď sa hodnota CO2 podľa NEDC určuje v súlade s boom 3.2.1, požiada o vykonanie fyzického merania pri vozidle, ak na základe dostupných nezávislých odborných znalostí existujú opodstatnené dôvody domnievať sa, že nahlásená hodnota CO2 podľa NEDC je príliš nízka voči nameranej hodnote CO2 podľa NEDC. Výsledky skúšky sa zdokumentujú v súlade s prílohou VIII k smernici 2007/46/ES.
            3.2.8.   Ak sa v súlade s bodom 3.2.6 alebo bodom 3.2.7 vykoná fyzická skúška, schvaľovací úrad za každý interpolačný rad WLTP zaznamená pomernú odchýlku (De) medzi nameranou hodnotou a hodnotou, ktorú nahlásil výrobca, takto:

            kde

                        RTr

                        je výsledok náhodnej skúšky vynásobený faktorom Ki;

                        DV

                        je hodnota, ktorú nahlásil výrobca.

                  Faktor De sa zaznamená v osvedčení o typovom schválení a v osvedčení o zhode.
            Ak schvaľovací úrad zistí, že výsledky fyzických testov nepotvrdili vstupné údaje, ktoré poskytol výrobca, a predovšetkým údaje uvedené v bodoch 20, 22 a 44 tabuľky 1 v bode 2.4, stanoví sa faktor overovania v hodnote 1, ktorý sa zaznamená v osvedčení o typovom schválení a osvedčení o zhode. Ak sa vstupné údaje potvrdia alebo ak chyba vo vstupných údajoch nie je v prospech výrobcu, faktor overovania sa stanoví na hodnotu 0.
            3.3.   Výpočet hodnôt jednotlivých fáz emisií CO2 a spotreby paliva vozidiel H a L podľa NEDC

            Schvaľovací úrad alebo prípadne technická služba určia hodnoty jednotlivých fáz podľa NEDC a hodnoty spotreby paliva vozidla H a L v súlade s bodmi 3.3.1 až 3.3.4.
            3.3.1.   Výpočet hodnôt jednotlivých fáz emisií CO2 vozidla H podľa NEDC

            kde:

                        p

                        je fáza „UDC“ alebo „EUDC“ podľa NEDC;

                        NEDC CO2,p,H,c

                        je výsledok skúšky CO2 podľa NEDC vo fáze p podľa písmena b) odseku 3.1.2

                        NEDC CO2,p,H

                        je hodnota konkrétnej uplatniteľnej fázy p vozidla H podľa NEDC vyjadrená v gCO2/km

                        CO2,AF,H

                        je faktor prispôsobenia pri vozidle H vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky podľa NEDC uvedeným v písmene b) odseku 3.1.2.

                  3.3.2.   Výpočet hodnôt jednotlivých fáz emisií CO2 vozidla L podľa NEDC

            Hodnoty jednotlivých fáz podľa NEDC sa vypočítajú takto:

            kde:

                        p

                        je fáza „UDC“ alebo „EUDC“ podľa NEDC;

                        NEDC CO2,p,L,c

                        je výsledok skúšky CO2 podľa NEDC vo fáze p určený v súlade s písmenom b) odseku 3.1.3;

                        NEDC CO2,p,L

                        je hodnota konkrétnej uplatniteľnej fázy p vozidla L podľa NEDC vyjadrená v gCO2/km;

                        CO2,AF,L

                        je faktor prispôsobenia pri vozidle L vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky podľa NEDC uvedeným v písmene b) odseku 3.1.3.

                  3.3.3.   Výpočet spotreby paliva vozidla H podľa NEDC

            3.3.3.1.   Výpočet spotreby paliva podľa NEDC (kombinovanej)
            Spotreba paliva (kombinovaná) pri vozidle H podľa NEDC sa vypočíta takto:

            kde:

                        NEDC FCH,c

                        je výsledok skúšky (kombinovanej) spotreby paliva podľa NEDC určený v súlade s prílohou XII k nariadeniu (ES) č. 692/2008 na základe emisií CO2 určených v súlade s písmenom b) odseku 3.1.2 alebo výsledku v fyzického merania uvedeného v bode 3.2.2; emisie iných znečisťujúcich látok relevantných pre výpočet spotreby paliva (uhľovodíkov, oxidu uhoľnatého) sa považujú za rovné 0 (nula) g/km;

                        NEDC FCH

                        je (kombinovaná) spotreba paliva vozidla H podľa NEDC vyjadrená v l/100 km;

                        CO2,AF,H

                        je faktor prispôsobenia pri vozidle H vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky podľa NEDC uvedeným v písmene b) odseku 3.1.2.

                  3.3.3.2.   Výpočet spotreby paliva vozidla H v jednotlivých fázach podľa NEDC
            Spotreba paliva vozidla H v jednotlivých fázach podľa NEDC sa vypočíta takto:

            kde:

                        p

                        je fáza „UDC“ alebo „EUDC“ podľa NEDC;

                        NEDC FCp,H,c

                        je spotreba paliva vo fáze p podľa NEDC určená v súlade s prílohou XII k nariadeniu (ES) č. 692/2008 na základe emisií CO2 určených v súlade s písmenom b) odseku 3.1.2 alebo výsledku v fyzického merania uvedeného v bode 3.2.2; emisie iných znečisťujúcich látok relevantných pre výpočet spotreby paliva (uhľovodíkov, oxidu uhoľnatého) sa považujú za rovné 0 (nula) g/km;

                        NEDC FCp,H

                        je spotreba paliva v konkrétnej uplatniteľnej fáze p vozidla H podľa NEDC vyjadrená v l/100 km;

                        CO2,AF,H

                        je faktor prispôsobenia pri vozidle H vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky podľa NEDC uvedeným v písmene b) odseku 3.1.2.

                  3.3.4.   Výpočet spotreby paliva vozidla L podľa NEDC

            3.3.4.1.   Výpočet (kombinovanej) spotreby paliva vozidla L podľa NEDC
            Kombinovaná spotreba paliva vozidla L podľa NEDC sa vypočíta takto:

            kde:

                        NEDC FCL,c

                        je výsledok skúšky (kombinovanej) spotreby paliva podľa NEDC určený v súlade s prílohou XII k nariadeniu (ES) č. 692/2008 na základe emisií CO2 určených v súlade s písmenom b) odseku 3.1.3 alebo výsledku v fyzického merania uvedeného v bode 3.2.2; emisie iných znečisťujúcich látok relevantných pre výpočet spotreby paliva (uhľovodíkov, oxidu uhoľnatého) sa považujú za rovné 0 (nula) g/km;

                        NEDC FCL

                        je (kombinovaná) spotreba paliva vozidla L podľa NEDC vyjadrená v l/100 km;

                        CO2,AF,L

                        je faktor prispôsobenia pri vozidle L vypočítaný na základe pomeru medzi hodnotou CO2 podľa NEDC určenou v súlade s bodom 3.2 a výsledkom skúšky podľa NEDC uvedeným v písmene b) odseku 3.1.3;

                  3.3.4.2.   Výpočet spotreby paliva vozidla L v jednotlivých fázach podľa NEDC
            Spotreba paliva vozidla L v jednotlivých fázach podľa NEDC sa vypočíta takto:

            kde:

                        p

                        je fáza „UDC“ alebo „EUDC“ podľa NEDC;

                        NEDC FCL

                        je výsledok skúšky spotreby paliva vo fáze p podľa NEDC určený v súlade s prílohou XII k nariadeniu (ES) č. 692/2008 na základe emisií CO2 určených v súlade s písmenom b) odseku 3.1.2 alebo výsledku fyzického merania uvedeného v bode 3.2.2; emisie iných znečisťujúcich látok relevantných pre výpočet spotreby paliva (uhľovodíkov, oxidu uhoľnatého) sa považujú za rovné 0 (nula) g/km;

                        NEDC FCp,L

                        je spotreba paliva v konkrétnej uplatniteľnej fáze p vozidla L podľa NEDC vyjadrená v l/100 km;

                        CO2,AF,L

                        je faktor prispôsobenia pri vozidle L vypočítaný na základe pomeru medzi hodnotou CO2 podľa NEDC určenou v súlade s bodom 2.2 a výsledkom skúšky podľa NEDC uvedeným v písmene b) odseku 3.1.3.

                  4.   VÝPOČET HODNÔT EMISIÍ CO2A SPOTREBY PALIVA PODĽA NEDC, KTORÉ MOŽNO PRIPÍSAŤ JEDNOTLIVÝM VOZIDLÁM TYPU M1
            Výrobca vypočíta hodnoty CO2 (v jednotlivých fázach a kombinované) a hodnoty spotreby paliva podľa NEDC, ktoré možno pripísať jednotlivým osobným automobilom v súlade s bodmi 4.1 a 4.2, a zaznamená tieto hodnoty v osvedčeniach o zhode.
            Uplatňujú sa ustanovenia o zaokrúhľovaní v bode 1.3 čiastkovej prílohy 7 k prílohe XXI k nariadeniu (EÚ) 2017/1151.
            4.1.   Určenie hodnôt CO2 podľa NEDC v prípade interpolačného radu WLTP na základe vozidla H

            Ak sa emisie CO2 interpolačného radu WLTP určujú vzhľadom na vozidlo H len v súlade s bodom 1.2.3.1 čiastkovej prílohy 6 k prílohe XXI k nariadeniu (EÚ) 2017/1151, hodnotou CO2 podľa NEDC, ktorá sa má zaznamenať v osvedčeniach o zhode vozidiel patriacich do predmetného radu, je hodnota emisií CO2 podľa NEDC určená v súlade s bodom 3.2 tejto prílohy a zaznamenaná v osvedčení o typovom schválení predmetného vozidla H.
            4.2.   Určenie hodnôt CO2 podľa NEDC v prípade interpolačného radu WLTP na základe vozidla L a vozidla H

            4.2.1.   Výpočet cestného zaťaženia konkrétneho vozidla

            4.2.1.1.   Hmotnosť daného vozidla
            Referenčná hmotnosť konkrétneho vozidla (RMn,ind)podľa NEDC sa určuje takto:

            kde MRO
                  ind
                je hmotnosť konkrétneho vozidla v pohotovostnom stave, ako sa vymedzuje v článku 3 písm. d) nariadenia Komisie (ES) č. 443/2009.
            Hmotnosť, ktorá sa má použiť na výpočet hodnôt CO2 konkrétneho vozidla podľa NEDC, je hodnota zotrvačnej hmotnosti stanovenej v tabuľke 3 v prílohe 4a k predpisu EHK OSN č. 83, ktorá zodpovedá referenčnej hmotnosti (RM) určenej v súlade s týmto bodom a označenej ako TMn,ind.

            4.2.1.2.   Odpor valenia konkrétneho vozidla
            Hodnoty odporu valenia pneumatík určené v súlade s bodom 3.2.3.2.2.2 čiastkovej prílohy 7 k prílohe XXI k nariadeniu (EÚ) 2017/1151 sa použijú na interpoláciu hodnoty CO2 konkrétneho vozidla podľa NEDC.
            4.2.1.3.   Aerodynamický ťah konkrétneho vozidla
            Aerodynamický ťah konkrétneho vozidla sa vypočíta zvážením rozdielu aerodynamického ťahu konkrétneho vozidla a vozidla L v dôsledku rozdielneho tvaru karosérie (m2):

            kde:

                           Cd

                        je koeficient aerodynamického ťahu,

                           Af

                        je čelná plocha vozidla (m2).

                  Schvaľovací úrad alebo prípadne technická služba overí, či zariadenie aerodynamického tunela uvedené v bode 3.2.3.2.2.3 čiastkovej prílohy 7 k prílohe XXI k nariadeniu (EÚ) 2017/1151 je uspôsobené presne určiť Δ(Cd ×Af) pri odlišných tvaroch karosérie vozidiel L a H. Ak nie, v prípade konkrétneho vozidla platí vzorec vzťahujúci sa na vozidlo H.
            Ak vozidlá L a H majú rovnaký tvar karosérie, hodnota na účely metódy interpolácie sa stanoví na nulu.
            4.2.1.4.   Výpočet cestného zaťaženia konkrétneho vozidla v interpolačnom rade WLTP
            Koeficienty cestného zaťaženia F0,n, F1,n a F2,n pre skúšobné vozidlá H a L určené v súlade s bodom 2.3.8 sa označujú F0n,H, F1n,H a F2n,H a F0n,L, F1n,L a F2n,L.
            Koeficienty cestného zaťaženia f0n,ind, f1n,ind a f2n,ind konkrétneho vozidla sa vypočítajú podľa týchto vzorcov:

               Vzorec 1

            alebo ak platí vzorec 2:

               Vzorec 2

            alebo ak  = 0, platí vzorec 3:

               Vzorec 3

            kde:

            4.2.1.5.   Výpočet potreby energie na cyklus
            Potreba energie na cyklus uplatniteľného NEDC Ek,n
                a potreba energie všetkých uplatniteľných fáz cyklu Ek,p,n jednotlivých vozidiel interpolačného radu WLTP sa vypočíta podľa postupu v odseku 5 čiastkovej prílohy 7 k prílohe XXI k nariadeniu (EÚ) 2017/1151, pri týchto kombináciách k koeficientov cestnej záťaže a hmotností:

                        k = 1

                        :

                        (skúšobné vozidlo L)

                        k = 2

                        :

                        (skúšobné vozidlo H)

                        k = 3

                        :

                        (konkrétne vozidlo z interpolačného radu WLTP)

                  V prípade, že sa uplatňujú koeficienty vozidlového dynamometra uvedené v tabuľke 3 prílohy 4a k predpisu EHK OSN č. 83, použije sa tento vzorec:

            4.2.1.6.   Výpočet hodnoty CO2 konkrétneho vozidla podľa NEDC pomocou interpolačnej metódy určovania CO2

            Za každú fázu cyklu p uplatniteľného NEDC konkrétneho vozidla interpolačného radu WLTP sa príspevok k celkovej hmotnosti CO2 konkrétneho vozidla vypočíta takto:

            Hmotnosť emisií CO2 v g/km, ktorú možno pripísať konkrétnemu vozidlu interpolačného radu WLTP , sa vypočíta takto:

            Pojmy E1,p,n, E2,p,n, E3,p,n, and E1,n, E2,n, E3,n sa vymedzujú v odseku 4.2.1.5.
            4.2.1.7.   Výpočet spotreby paliva konkrétneho vozidla podľa NEDC pomocou interpolačnej metódy
            Za každú fázu cyklu p uplatniteľného NEDC konkrétneho vozidla interpolačného radu WLTP sa spotreba paliva v l/100 km vypočíta takto:

            Spotreba paliva v l/100 km úplného cyklu konkrétneho vozidla interpolačného radu WLTP sa vypočíta takto:

            Pojmy E1,p,n, E2,p,n, E3,p,n, and E1,n, E2,n, E3,n sa vymedzujú v odseku 4.2.1.5.
            5.   ZAZNAMENÁVANIE ÚDAJOV
            Schvaľovací úrad alebo vymenovaná technická služba zabezpečujú zaznamenávanie týchto údajov:

                        a)

                        výstupná správa korelačného nástroja uvedená v bode 3.1.1 vrátane referenčnej hodnoty CO2 podľa NEDC uvedenej v bodoch 3.1.2 a 3.1.3 a hodnoty, ktorú nahlásil výrobca, ako skúšobný protokol v súlade s prílohou VIII k smernici 2007/46/ES;

                        b)

                        hodnoty CO2 podľa NEDC zistené fyzickými meraniami uvedenými v bode 3.2 tejto prílohy do osvedčenia o typovom schválení uvedeného v dodatku k doplnku k osvedčeniu o typovom schválení stanovenom v dodatku 4 k prílohe I k nariadeniu (EÚ) 2017/1151;

                        c)

                        faktor odchýlky (De) a faktor overovania v súlade s bodom 3.2.8 tejto prílohy (ak sú k dispozícii) do osvedčenia o typovom schválení, ako sa stanovuje v dodatku k doplnku k osvedčeniu o typovom schválení stanovenom v dodatku 4 k prílohe I k nariadeniu (EÚ) 2017/1151 a v kolónke 49.1 osvedčenia o zhode, ako sa uvádza v prílohe IX k smernici 2007/46/ES;

                        d)

                        hodnoty jednotlivých fáz podľa NEDC a hodnoty jednotlivých fáz a kombinované hodnoty spotreby paliva určené v súlade s bodom 3.3, ako sa stanovuje v dodatku k doplnku k osvedčeniu o typovom schválení stanovenom v dodatku 4 k prílohe I k nariadeniu (EÚ) 2017/1151 do osvedčenia o typovom schválení;

                        e)

                        hodnoty CO2 (za všetky fázy a kombinované) a hodnoty spotreby paliva (za všetky fázy a kombinované) podľa NEDC určené v súlade s bodom 4.2 tejto prílohy v kolónke 49.1 osvedčenia o zhode, ako sa uvádza v prílohe IX k smernici 2007/46/ES.

               (1)  https://co2mpas.io/.

               (2)  Od 1. augusta 2017 jrc-co2mpas@ec.europa.eu

               (*1)  Potrebné sú buď normálne voľnobežné otáčky motora, vysoké voľnobežné otáčky motora a maximálny čistý krútiaci moment alebo otáčky, krútiaci moment a výkon podľa mapy motora T1 (na preradenie).

               (*2)  Potrebné sú buď rozmery pneumatík alebo pomer rýchlosť/otáčky (na preradenie).

            PRÍLOHA II

                     „PRÍLOHA I

                        Zdroje údajov

                                 Ukazovateľ

                                 Osvedčenie o zhode (časť 1, vzor B uvedený v prílohe IX k smernici 2007/46/ES)

                                 Dokumentácia typového schvaľovania (smernica 2007/46/ES)

                                 Výrobca

                                 oddiel 0.5

                                 bod 0.5 časti I prílohy III

                                 Číslo typového schválenia a jeho rozšírenie

                                 oddiel 0.10

                                 osvedčenie o typovom schválení, ako sa uvádza v prílohe VI

                                 Typ

                                 oddiel 0.2

                                 bod 0.2. časti I prílohy III (prípadne)

                                 Variant

                                 oddiel 0.2

                                 oddiel 3 prílohy III (prípadne)

                                 Verzia

                                 oddiel 0.2

                                 oddiel 3 prílohy III (prípadne)

                                 Značka

                                 oddiel 0.1

                                 bod 0.1 časti I prílohy III

                                 Obchodný názov

                                 bod 0.2.1

                                 bod 0.2.1 časti I prílohy III

                                 Kategória schváleného typu vozidla

                                 oddiel 0.4

                                 bod 0.4 časti I prílohy III

                                 Kategória zaevidovaného vozidla

                                 neuvádza sa

                                 neuvádza sa

                                 Hmotnosť v pohotovostnom stave (kg)

                                 oddiel 13

                                 oddiel 2.6 časti I prílohy III (1)
                                    1

                                 Stopa – rázvor kolies (mm)

                                 oddiel 4

                                 oddiel 2.1 časti I prílohy III (2)

                                 Stopa – šírka rozchodu (mm)

                                 oddiel 30

                                 oddiely 2.3.1 a 2.3.2 časti I prílohy III (3)

                                 Špecifické emisie CO2 podľa NEDC (g/km) (4)

                                 oddiel 49.1

                                 oddiel 3 prílohy VIII

                                 Špecifické emisie CO2 podľa WLTP (g/km) (4)

                                 oddiel 49.4

                                 neuvádza sa

                                 Druh paliva

                                 oddiel 26

                                 bod 3.2.2.1 časti I prílohy III

                                 Palivový režim

                                 oddiel 26.1

                                 bod 3.2.2.4 časti I prílohy III

                                 Zdvihový objem motora (cm3)

                                 oddiel 25

                                 bod 3.2.1.3 časti I prílohy III

                                 Spotreba elektrickej energie (Wh/km)

                                 oddiel 49.2

                                 oddiel 3 prílohy VIII

                                 Kód ekologickej inovácie

                                 oddiel 49.3.1

                                 oddiel 4 prílohy VIII

                                 Celková úspora emisií CO2 podľa NEDC v dôsledku ekologickej inovácie

                                 oddiel 49.3.2.1

                                 oddiel 4 prílohy VIII

                                 Celková úspora emisií CO2 podľa WLTP v dôsledku ekologickej inovácie

                                 oddiel 49.3.2.2

                                 Identifikačné číslo vozidla

                                 oddiel 0.10

                                 bod 9.17 časti I prílohy III

                                 Skúšobná hmotnosť [WLTP]

                                 oddiel 47.1.1

                                 neuvádza sa

                                 Faktor odchýlky De

                                 oddiel 49.1

                                 Dodatok k doplnku k osvedčeniu o typovom schválení stanovený v dodatku 4 k prílohe I k nariadeniu (EÚ) 2017/1151

                                 Faktor overovania („1“ alebo „0“)

                                 oddiel 49.1

                                 Dodatok k doplnku k osvedčeniu o typovom schválení stanovený v dodatku 4 k prílohe I k nariadeniu (EÚ) 2017/1151

               (1)  V súlade s článkom 3 ods. 8 tohto nariadenia.

               (2)  V súlade s článkom 3 ods. 8 tohto nariadenia.

               (3)  V súlade s článkom 3 ods. 7 a článkom 3 ods. 8 tohto nariadenia.

               (4)  V súlade s článkami 3 a 4 vykonávacieho nariadenia (EÚ) 2017/1152.“


title: Vykonávacie nariadenie Komisie (EÚ) č. 383/2013 z  25. apríla 2013 , ktorým sa stanovuje koeficient pridelenia, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009

text:
               26.4.2013

               SK

               Úradný vestník Európskej únie

               L 116/9

         VYKONÁVACIE NARIADENIE KOMISIE (EÚ) č. 383/2013
   z 25. apríla 2013,
   ktorým sa stanovuje koeficient pridelenia, ktorý sa má uplatniť na žiadosti o vývozné povolenia pre niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1187/2009 z 27. novembra 2009, ktorým sa ustanovujú osobitné podrobné pravidlá uplatňovania nariadenia Rady (ES) č. 1234/2007, pokiaľ ide o vývozné povolenia a vývozné náhrady na mlieko a mliečne výrobky (2), a najmä na jeho článok 31 ods. 2,
   keďže:

               (1)

               V oddiele 3 kapitoly III nariadenia (ES) č. 1187/2009 sa stanovuje postup na udeľovanie vývozných povolení pre niektoré mliečne výrobky, ktoré sa majú vyviezť do Dominikánskej republiky v rámci kvóty otvorenej pre daný štát.

               (2)

               Žiadosti predložené na kvótový rok 2013/2014 sa týkajú nižších množstiev, ako sú dostupné množstvá. Preto je vhodné podľa článku 31 ods. 2 štvrtého pododseku nariadenia (ES) č. 1187/2009 ustanoviť pridelenie zostávajúcich množstiev. Vydanie vývozných povolení na tieto zostávajúce množstvá by sa malo podmieniť tým, že predmetný hospodársky subjekt oznámi príslušnému orgánu prijaté množstvá a zainteresované hospodárske subjekty zložia zábezpeku,

         PRIJALA TOTO NARIADENIE:
   Článok 1
   Žiadosti o vývozné povolenia podané od 1. do 10. apríla 2013 na kvótové obdobie od 1. júla 2013 do 30. júna 2014 sa prijímajú.
   Množstvá, na ktoré sa vzťahujú žiadosti o vývozné povolenia uvedené v prvom pododseku tohto článku na výrobky uvedené v článku 27 ods. 2 nariadenia (ES) č. 1187/2009 sa vynásobia týmito koeficientmi pridelenia:

               —

               1,537273 na žiadosti podané na časť kvóty uvedenej v článku 28 ods. 1 písm. a) nariadenia (ES) č. 1187/2009,

               —

               2,607683 na žiadosti podané na časť kvóty uvedenej v článku 28 ods. 1 písm. b) nariadenia (ES) č. 1187/2009.

         Vývozné povolenia na množstvá, ktoré presahujú množstvá, o ktoré sa žiada, a ktoré sú pridelené podľa koeficientov uvedených v druhom pododseku, sa vydávajú po tom, ako ich prijme hospodársky subjekt do týždňa od dátumu uverejnenia tohto nariadenia, a pod podmienkou zloženia príslušnej zábezpeky.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. apríla 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 318, 4.12.2009, s. 1.


title: Vykonávacie nariadenie Komisie (EÚ) č. 1213/2014 z  11. novembra 2014 o zatriedení určitého tovaru do kombinovanej nomenklatúry

text:
               14.11.2014

               SK

               Úradný vestník Európskej únie

               L 329/6

         VYKONÁVACIE NARIADENIE KOMISIE (EÚ) č. 1213/2014
   z 11. novembra 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. novembra 2014

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Kanylovaný valcovitý výrobok so závitom vyrobený z mimoriadne tvrdej zliatiny titánu, s dĺžkou v rozmedzí 20 až 56 mm.
                  Výrobok má kanylovaný driek s vonkajším priemerom 4 mm a hlavu so šesťhrannou drážkou. Driek je celozávitový so závitom s rozostupom 2 mm.
                  Výrobok zodpovedá normám ISO/TC 150 pre implantačné skrutky a je určený na použitie v oblasti úrazovej chirurgie na ošetrenie zlomenín.
                  Do tela sa zavádza pomocou špeciálnych nástrojov a pomocou vodiaceho drôtu, ktorý sa vkladá do kanylovaného drieku a umožňuje presné umiestnenie cez malý rez v tele.
                  Pri dovoze je predkladaný v sterilnom obale. Výrobok je označený číslom, a preto je sledovateľný počas celej výroby a distribúcie.

                  9021 10 90

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 9021, 9021 10 a 9021 10 90.
                  Tento výrobok vzhľadom na jeho objektívne charakteristické vlastnosti, konkrétne prítomnosť kanylovaného drieku, úplne nezodpovedá skrutke zo základného kovu. V dôsledku toho ho nemožno považovať za všeobecne použiteľnú časť a súčasť (skrutku) uvedenú v poznámke 2 k XV. triede. Zatriedenie do položky 8108 je preto vylúčené.
                  Výrobok sa preto má zatriediť pod číselný znak KN 9021 10 90 ako dlahy a ostatné pomôcky na liečenie zlomenín.


title: Vykonávacie nariadenie Komisie (EÚ) 2015/1742 z 29. septembra 2015, ktorým sa stanovujú reprezentatívne ceny a výška dodatočných dovozných ciel na melasu v sektore cukru uplatniteľné od 1. októbra 2015

text:
               30.9.2015

               SK

               Úradný vestník Európskej únie

               L 253/11

         VYKONÁVACIE NARIADENIE KOMISIE (EÚ) 2015/1742
   z 29. septembra 2015,
   ktorým sa stanovujú reprezentatívne ceny a výška dodatočných dovozných ciel na melasu v sektore cukru uplatniteľné od 1. októbra 2015
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183,
   keďže:

               (1)

               V nariadení Komisie (ES) č. 951/2006 (2) sa stanovuje, že cena CIF na dovoz melasy štandardnej kvality definovanej v článku 27 uvedeného nariadenia sa považuje za „reprezentatívnu cenu“.

               (2)

               Pri stanovovaní reprezentatívnych cien treba brať do úvahy všetky informácie uvedené v článku 29 nariadenia (ES) č. 951/2006 okrem prípadov stanovených v článku 30 uvedeného nariadenia a v prípade potreby sa toto stanovenie cien môže vykonať podľa metódy stanovenej v článku 33 uvedeného nariadenia.

               (3)

               Pri úprave ceny, ktorá sa netýka štandardnej kvality, je v závislosti od kvality ponúknutej melasy potrebné zvýšiť alebo znížiť ceny podľa článku 32 nariadenia (ES) č. 951/2006.

               (4)

               Ak existuje rozdiel medzi aktivačnou cenou daného výrobku a reprezentatívnou cenou, je potrebné stanoviť dodatočné dovozné clá za podmienok uvedených v článku 39 nariadenia (ES) č. 951/2006. V prípade pozastavenia dovozných ciel podľa článku 40 uvedeného nariadenia je potrebné stanoviť osobitnú výšku týchto ciel.

               (5)

               V súlade s článkom 34 nariadenia (ES) č. 951/2006 je potrebné stanoviť reprezentatívne ceny a dodatočné dovozné clá na melasu patriacu pod kódy KN 1703 10 00 a 1703 90 00.

               (6)

               Aby sa zabezpečilo, že sa uvedené opatrenie začne uplatňovať čo možno najskôr po sprístupnení aktualizovaných údajov, toto nariadenie by malo nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   V prílohe k tomuto nariadeniu sa stanovujú reprezentatívne ceny a dodatočné dovozné clá na melasu patriacu pod kódy KN 1703 10 00 a 1703 90 00.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. septembra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (Ú. v. EÚ L 178, 1.7.2006, s. 24).

      PRÍLOHA

         Reprezentatívne ceny a výška dodatočných dovozných ciel na melasu v sektore cukru uplatniteľné od 1. októbra 2015

                  (v EUR)

                  Kód KN

                  Výška reprezentatívnej ceny na 100 kg netto daného produktu

                  Výška dodatočného cla na 100 kg netto daného produktu

                  Výška cla, ktoré sa uplatní na dovoz z dôvodu pozastavenia uvedeného v článku 40 nariadenia (ES) č. 951/2006 na 100 kg netto daného produktu (1)

                  1703 10 00 (2)

                  15,80

                  —

                  0

                  1703 90 00 (2)

                  13,79

                  —

                  0

         (1)  Táto výška cla nahrádza v súlade s článkom 40 nariadenia (ES) č. 951/2006 výšku cla uvedenú v Spoločnom colnom sadzobníku stanovenú na tieto produkty.

         (2)  Stanovené pre štandardnú kvalitu definovanú v článku 27 nariadenia Rady (ES) č. 951/2006.